มีอาการไม่มีเเรง หายใจแบบเหนื่อย หายใจไม่ทั่วท้องปวดศีรษะ เหมือนจะเป็นลมหวิวๆ เป็นอะไรค่ะท้องผูก2-3วันเลยกินยาถ่ายก็ถ่ายออกปกติประมาน2-3ครั้ง ไม่ได้ท้องเสียเกี่ยวไมค่ะ
สวัสดีค่ะ อาการหายใจหอบเหนื่อยเหมือนหายใจไม่ทั่วท้อง รู้สึกหวิวๆดังกล่าวมานั้น อาจจะมีสาเหตุมาจาก ภาวะความผิดปกติของทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย สาเหตุอื่นๆเช่น ระบบทางเดินหายใจถูกกีดขวาง หรือมีสิ่งแปลกปลอมติดอยู่ ภาวะภูมิแพ้ที่จมูก ภาวะปอดแตก เกิดหลังการออกกำลังกายหรือทำงานหนักๆ โรคไทรอยด์ทำงานมากผิดปกติ หรือถ้าไม่มีสาเหตุทางกาย อาจเกี่ยวข้องกับภาวะทางจิต เช่นความเครียด ความกังวล เป็นต้นเบื้องต้นพักการทำงานหนักๆ อยู่ในที่อากาศถ่ายเทดี ดื่มน้ำมากๆ หาก เหนื่อยง่ายมากขึ้น แบบหอบเหนื่อย ทำให้ทำกิจวัตรประจำวันไม่ได้ตามปกติ มีตัวบวม ไอมาก มีไข้สูงร่วมด้วย ควรรีบไปพบแพทย์ส่วนเรื่องอาการท้องผูกดังกล่าวมาไม่น่าจะเป็นสาเหตุทำให้เหนื่อยได้โดยตรง แนะนำการดื่มน้ำมากๆ กินผักผลไม้ ขับถ่ายให้เป็นเวลา หากอาการยังเป็นเรื้อรัง ควรปรึกษาแพทย์เช่นกัน